KIRJALLINEN KYSYMYS E-3669/01 esittäjä(t): María Sornosa Martínez (PSE) komissiolle. Uudet ympäristöä tuhoavat toimet Pego-Olivan soidensuojelualueella Espanjassa.



Virallinen lehti nro 172 E , 18/07/2002 s. 0108 - 0109



KIRJALLINEN KYSYMYS E-3669/01 esittäjä(t): María Sornosa Martínez (PSE) komissiolle (15. tammikuuta 2002) Aihe: Uudet ympäristöä tuhoavat toimet Pego-Olivan soidensuojelualueella Espanjassa Pego-Olivan suoalue on yksi tärkeimmistä Espanjan kosteikoista. Sekä autonomisen alueen viranomaisten että yhteisön lainsäädännön mukaan alue on määritelty suojelualueeksi (Life-rahastoista tukea saava lintujensuojelualue ZEPA). Ympäristön pilaantumiseen liittyvät ongelmat alueella ovat olleet jatkuvia. Ongelmien takia annettu tiedoksi kysymyksissä E-1526/99(1), E-0349/99(2), E-3006/98(3), E-3831/97(4), E-2834/97(5), E-1387/96(6) ja E-2897/01(7) komissio aloitti Espanjan viranomaisia koskevat tutkimukset. Tutkimuksen yksityiskohdista ja komission tekemästä lopullisesta asiaa koskevasta päätöksestä ei ole vielä saatu tietoja. Luonnonalueen tuhoutuminen pahenee jatkuvasti. Olivan kunnan Revoltan alueen asukkaiden äskettäisen ilmoituksen mukaan laiton appelsiininkuivaamo saastuttaa Pego-Olivan luonnonpuiston suoalueen vesiä. Asukkaat ovat todenneet, että appelsiinien mädätysprosessista peräisin olevat nesteet suodattuvat suoraan alueen pohjavesiin. Tämän seurauksena tuhoalueella vieraileva voi nähdä kuolleita eläimiä kuivaamon lähettyvillä. Vaikka appelsiininkuivaamolta puuttuu kunnan lupa ja sen omistaja on aikaisemmin tuomittu ympäristörikoksesta, kuivaamon jäteliemet aiheuttavat yhä vakavaa vaaraa puiston elinympäristöille ja suojelluille lajeille. Revoltan alueen kuivaamo on uusi ympäristöä kuormittava tekijä, joka on lisättävä puiston luonnolle kovia paineita aiheuttaviin seikkoihin. Puistosta on jo kadonnut puolet siellä pesineistä lintulajeista ja lukuisat lajit, myös kalalajit, ovat jatkuvasti uhattuina tehomaataloudessa käytettyjen kasvinsuojeluaineiden takia. Mihin Espanjan viranomaisiin liittyviin toimiin komissio aikoo ryhtyä, jotta Pego-Olivan suoalueen tuhoaminen lopetettaisiin ja luonnonalueelle saataisiin riittävä suoja? (1) EYVL C 27 E, 29.1.2000, s. 109. (2) EYVL C 341, 29.11.1999, s. 97. (3) EYVL C 142, 21.5.1999, s. 68. (4) EYVL C 187, 16.6.1998, s. 64. (5) EYVL C 134, 30.4.1998, s. 23. (6) EYVL C 356, 25.11.1996, s. 33. (7) EYVL C 134 E, 6.6.2002. Margot Wallströmin komission puolesta antama vastaus (4. maaliskuuta 2002) Komissio viittaa vastaukseen, jonka se antoi parlamentin jäsenen kirjalliseen kysymykseen E-2897/01(1), joka koski komission toimia Espanjassa sijaitsevan Pego-Olivan suoalueen tuhoutumisen estämiseksi. Lisäksi on syytä palauttaa mieleen, että komissio on tarkastellut kyseisen suon pilaantumista useaan otteeseen. Tutkimusten yhteydessä Espanjan viranomaisille esitettiin kysymyksiä sen tarkistamiseksi, onko kyseisessä tapauksessa noudatettu yhteisön lainsäädäntöä. Viranomaisten vastauksia tarkasteltiin perusteellisesti, eikä niiden perusteella voitu todeta, että asiaan sovellettavia direktiivejä olisi rikottu. Parlamentin jäsenen komissiolle tässä kirjallisessa kysymyksessä antamien uusien tietojen perusteella ei voida päätellä, että suojelualueeseen kohdistuisi merkittäviä haitallisia vaikutuksia. Tästä syystä ja koska asiasta ei ole tarkempia tietoja, joiden perusteella Espanjan viranomaisten voitaisiin katsoa jättäneen noudattamatta yhteisön lainsäädännön mukaisia velvoitteitaan, komissio ei voi puuttua asiaan uudestaan. (1) EYVL C 134 E, 6.6.2002.